**GUVERNUL REPUBLICII MOLDOVA**

**HOTĂRÎRE nr.\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_**

**Chișinău**

 **Cu privire la unele aspecte de organizare a domeniilor cercetării și inovării**

În temeiul art. III alin. (3) din Legea pentru modificarea și completarea unor acte legislative nr. 190/2017 (Monitorul Oficial al Republicii Moldova, 2017, nr. 364-370, art. 624), Guvernul, HOTĂRĂŞTE:

1. Se aprobă:
	1. Criteriile de evaluare a performanței în domeniile cercetării și inovării realizate din contul mijloacelor publice, în cadrul organizațiilor de drept public din domeniile cercetării și inovării, conform anexei nr.1;
	2. Criteriile de ținere și completare a bazei de date a cercetătorilor științifici, conform anexei nr.2;
	3. Criteriile de ținere și completare a bazei de date a evaluatorilor, conform anexei nr.3.
2. Până la data de 1 mai 2018, Ministerul Educației, Culturii și Cercetării va propune spre aprobare Guvernului Programul Național în domeniile cercetării și inovării pentru perioada 2019 – 2022.
3. Până la finele trimestrului doi al fiecărui an, Ministerul Educației, Culturii și Cercetării va prezenta Guvernului pentru aprobare planul anual de implementare a Programul Național în domeniile cercetării și inovării pentru anul următor.
4. Până la finele trimestrului unu al fiecărui an, Ministerul Educației, Culturii și Cercetării va prezenta Guvernului raportul pentru anul precedent asupra gradului de executare a Programului Național în domeniile cercetării și inovării.
5. În termen de 3 luni din data publicării prezentei hotărâri, Ministerul Educației, Culturii și Cercetării:
	1. va prezenta Guvernului, urmare consultării cu Academia de Științe a Moldovei, proiectul hotărârii de Guvern pentru aprobarea Regulamentului de finanțare instituțională a Academiei de Științe a Moldovei;
	2. va prezenta Guvernului proiectul hotărârii de Guvern pentru aprobarea Regulamentului cu privire la selectarea prin concurs în componența secțiilor de științe ale Academiei de Științe a Moldovei a câte 15 cercetători științifici din domeniile corespunzătoare ale secțiilor de științe;
	3. va prezenta Guvernului, urmare consultării cu Academia de Științe a Moldovei, proiectul hotărârii de Guvern pentru aprobarea metodologiei de finanțare instituțională pentru menținerea și dezvoltarea infrastructurii publice din domeniile cercetării și inovării și a cheltuielilor de personal aferente;
	4. va prezenta Guvernului proiectele actelor normative necesare participării Republicii Moldova în cadrul programelor și proiectelor internaționale în domeniile cercetării și inovării;
	5. va modifica și aproba actele departamentale și va întreprinde acțiunile necesare pentru asigurarea continuării participării Republicii Moldova în cadrul programelor și proiectelor internaționale în domeniile cercetării și inovării;
	6. va realiza evaluarea activității instituțiilor publice de cercetare din țară și a entităților care au beneficiat de finanțare publică pentru activitățile de cercetare în perioada 2013-2017, și va realiza o clasificare a acestora, din perspectiva rezultatelor atinse, conform unei metodologii aprobate de minister în baza criteriilor specificate în Anexa nr.1;
6. În termen de 5 luni din data publicării prezentei hotărâri, Ministerul Educației, Culturii și Cercetării în baza rezultatelor evaluării specificate la pct.5, lit. f) a prezentei Hotărâri va elabora și prezenta Guvernului, urmare consultării cu Academia de Științe a Moldovei, propunerile privind structura instituțională a infrastructurii publice din domeniile cercetării și inovării care urmează a fi finanțată instituțional din mijloacele bugetului de stat.
7. În termen de 3 luni din data intrării în vigoare a Legii 190/2017 pentru modificarea și completarea unor acte legislative, Ministerul Educației, Culturii și Cercetării de comun cu Agenția Națională pentru Cercetare și Dezvoltare va prezenta Guvernului proiectul hotărârii de Guvern pentru aprobarea metodologiei de finanțare a proiectelor în domeniile cercetării și inovării;
8. În termen de 3 luni din data intrării în vigoare a Legii 190/2017 pentru modificarea și completarea unor acte legislative, Agenția Națională pentru Cercetare și Dezvoltare cu suportul Ministerul Educației, Culturii și Cercetării:
	1. va elabora baza de date a componentelor materiale a infrastructurii publice de cercetare și inovare și a echipamentului specializat aferent;
	2. va crea baza de date a cercetătorilor științifici conform criteriilor specificate în anexa nr.2 la prezenta hotărâre;
	3. va crea baza de date a cercetătorilor științifici naționali și internaționali în vederea realizării activităților de evaluare a propunerilor de proiecte de cercetare, în conformitate cu criteriile expuse în anexa nr.3.

|  |  |
| --- | --- |
| **PRIM-MINISTRU** |  **Pavel FILIP** |
| **Contrasemnează:** |  |
|  |  |
|  |  |
|  |  |
| **Ministrul educației, culturii și cercetării** |  **Monica Babuc** |
| **Ministrul finanţelor** |  **Octavian Armaşu** |

Anexa nr.1

la Hotărîrea Guvernului

nr.\_\_\_ din \_\_\_\_\_\_

**Criteriile de evaluare a performanței în domeniile cercetării și inovării realizate din contul mijloacelor publice**

1. Evaluarea performanței în domeniile de cercetare și inovare se va realiza în baza unei metodologii făcută public, care să prevadă inclusiv modul de evitare a situațiilor de conflict de interese.
2. Evaluarea performanței în domeniile de cercetare și inovare se va realiza după finalizarea Programului Național în domeniile Cercetării și Inovării și va servi, inclusiv la elaborarea de propuneri privind structura instituțională a infrastructurii publice din domeniile cercetării și inovării care urmează a fi finanțată instituțional din mijloacele bugetului de stat.
3. Evaluarea organizațiilor de drept public din domeniile cercetării și inovării se va finaliza prin clasificarea pe categorii A, B, C și D a entităților evaluate.
4. Organizațiile de drept public din domeniile cercetării și inovării evaluate, plasate în categoria D se vor propune spre desființare, cele plasate în categoria C vor fi propuse spre absorbție de cele din categoria A și B, entitățile din categoria B vor elabora și propune un plan de măsuri care să vizeze creșterea performanței în domeniul său de activitate, entitățile din categoria A vor beneficia de finanțare instituțională în mărime de cel puțin 25% mai mare față de finanțarea instituțională[[1]](#footnote-1) estimată ca o medie aritmetică anuală de care au beneficiat pe perioada evaluată.
5. În domeniul cercetărilor fundamentale, luând în considerație specificul fiecărui domeniu de cercetare, evaluarea va ține cont de volumul mijloacelor aferente publicațiilor internaționale cu impact factor (lit. e) și activitatea desfășurată de pregătire a doctoranzilor (lit. h), luând în calcul următoarele criterii:
6. Numărul publicațiilor în reviste științifice internaționale indexate, cu specificarea impact-factorului acestora;
7. Impact-factor mediu pe entitate, pentru perioadă evaluată (∑ impact factor/ ∑ publicații);
8. Bugetul total alocat instituției pentru perioada evaluată, inclusiv cheltuielile aferente infrastructurii;
9. Bugetul mediu pe publicație (c/a);
10. Bugetul alocat aferent impact-factor mediu pe entitate (c/b);
11. Numărul tezelor de doctor susținute;
12. Bugetul alocat pentru pregătirea doctoranzilor;
13. Bugetul mediu per doctorand pe instituție (g/f);
14. Consultativ se va estima cofinanțarea atrasă din partea Comisiei Europene în proiectele din cadrul Programelor Uniunii Europene destinate cercetării și inovării, exprimată ca pondere din bugetul instituției pentru perioada evaluată.
15. În domeniul cercetărilor aplicative și dezvoltării experimentale, suplimentar la criteriile de evaluare specificate la pct.5 se va lua în calcul aportul la dezvoltarea economiei naționale și a sferei sociale a cercetărilor realizate în cadrul entităților evaluate (scorul obținut la lit. e) și lit. g), luând în considerație următoarele criterii:
16. numărul de proiecte de transfer tehnologic realizate prin folosirea rezultatelor obținute în cadrul proiectelor de cercetări aplicative finanțate de stat;
17. numărul publicațiilor cu un tiraj mai mare de 50 de unități conținând rezultatele cercetărilor aplicative realizate, destinate instituțiilor sociale;
18. numărul activităților de instruire sau de dezvoltare profesională din sfera socială realizate cu aplicarea rezultatelor aferente cercetărilor aplicative realizate;
19. numărul brevetelor de invenții înregistrate la nivel național și internațional, prioritate fiind acordată brevetelor internaționale;
20. cofinanțarea sectorului privat la realizarea proiectelor de transfer tehnologic în baza rezultatelor cercetărilor aplicative;
21. cifra de afaceri obținută de agenții economici cu aplicarea rezultatelor cercetărilor aplicative urmare implementării proiectelor de transfer tehnologic;
22. volumul cheltuielilor bugetare sau din alte surse alocate de terțe părți aferente rezultatelor cercetărilor aplicative în domeniul științelor sociale, pentru tipărirea publicațiilor care conțin rezultatele menționate, sau aferente activităților de instruire și de dezvoltare profesională.

Anexa nr.2

la Hotărîrea Guvernului

nr. din

**Criteriile de ținere a bazei de date a cercetătorilor științifici**

1. Înregistrarea în baza de date este benevolă și gratuită.
2. În scopul formării bazei de date, Agenția Națională pentru Cercetare și Dezvoltare, prin intermediul mijloacelor de informare în masă și a altor măsuri, va asigura informarea în acest sens a personalul didactic al instituțiilor de învățământ superior, personalului științific din cadrul instituțiilor publice de cercetare și altor entități înregistrate în modul corespunzător ca având obiect de activitate efectuarea de cercetări științifice și inovare, altor categorii de persoane interesate.
3. Cercetătorii înregistrați în baza de date au dreptul de a solicita prin prezentarea documentelor justificative actualizarea informațiilor conținute în baza de date.
4. Agenția Națională pentru Cercetare și Dezvoltare va realiza înregistrarea în baza de date urmare depunerii cererii adresate din partea cercetătorului, la care se va anexa dovada existenței studiilor și confirmarea din cadrul organizației în care activează privind funcția științifică deținută.
5. În cadrul bazei de date se vor conține datele cu referire la fiecare cercetător științific cu privire la:
	1. Nume;
	2. Prenume;
	3. Data nașterii;
	4. Cetățenia;
	5. Studiile (conform Nomenclatorului domeniilor de formare profesională şi al specialităţilor în învățământul superior: Hotărârea Guvernului nr.482 din 28.06.2017, Publicat : 30.06.2017 în Monitorul Oficial Nr. 216-228, art Nr : 564);
	6. Titlul ştiinţific sau ştiinţifico-didactic;
	7. Domeniul științific (în corespundere cu Nomenclatorului specialităţilor ştiinţifice aprobat prin Hotărârea Guvernului Nr. 199 din  13.03.2013, Publicat : 22.03.2013 în Monitorul Oficial Nr. 60-63, art Nr : 253);
	8. Datele de contact;
	9. Lista proiectelor de cercetări științifice la care a participat;
	10. Mențiuni la final de proiect privind modul în care a fost realizat proiectul de cercetări științifice în care a participat cercetătorul (finalizat cu succes, finalizat cu întârziere, eșuat).

Anexa nr.3

la Hotărîrea Guvernului

nr. din

**Criteriile de ținere a bazei de date a evaluatorilor**

1. Proiectele de cercetare și inovare finanțate din contul mijloacelor bugetului de stat vor fi evaluate de evaluatori independenți înregistrați în Baza de date a evaluatorilor, ținută de Agenția Națională pentru Cercetare și Dezvoltare.
2. Baza de date a evaluatorilor reprezintă o extensie a bazei de date a cercetătorilor științifici ținută de Agenția Națională pentru Cercetare și Dezvoltare, prin completarea unor informații suplimentare și includerea cercetătorilor științifici internaționali.
3. Agenția Națională pentru Cercetare și Dezvoltare va întreprinde acțiuni de informare a comunității științifice a Republicii Moldova, inclusiv a cercetătorilor aflați peste hotarele țării, în vederea participării în calitate de evaluator a proiectelor de cercetare și inovare în Republica Moldova.
4. Cu referire la fiecare evaluator, Agenția Națională pentru Cercetare și Dezvoltare va înregistra informația privind proiectele evaluate, punctajul oferit, rezultatul implementării proiectelor evaluate, mențiuni privind eșecul în implementarea proiectelor ca urmare a unor evaluări eronate.
1. Finanțarea instituțională pentru perioada 2013-2017 se va determina în conformitate cu metodologia de finanțare instituțională pentru menținerea și dezvoltarea infrastructurii publice din domeniile cercetării și inovării și a cheltuielilor de personal aferente, aprobată de Guvern [↑](#footnote-ref-1)